**ZÁPIS**

**zo zasadnutie Výkonného výboru SAUŠ dňa 16.1. 2019 o 11:00 v Bratislave, Trnavská 37**

**Prítomní:** Dubovský, Cepková, Dudovič, Janikovský, Jedlička, Beracka, Masárová
**Prizvaní:** Cisárik

**Ospravedlnení:** Hamar, Čillík, Cisárik

**Program:**

1. Kontrola uznesení, schválenie zápisu z VV SAUŠ z dňa 29.11.2019
2. Informácia o Svetovej zimnej univerziáde 2019 v Krasnojarsku
3. Informácia o Svetovej letnej univerziáda 2019 v Neapole
4. Informácia o podujatiach EUSA a kandidatúre na Univerzitné majstrovstvá Európy 2021 v bojových športoch
5. 100. výročie založenia univerzitného športu na Slovensku
6. Správa o práci RR Bratislava
7. Rôzne

Zasadnutie otvoril a viedol prezident SAUŠ Július Dubovský.

**K bodu 1.**

VV SAUŠ schválil zápisnicu č.7/2018. Všetky úlohy boli splnené, alebo sa priebežne plnia.

**K bodu 2.**

Prezident SAUŠ informoval o Svetovej zimnej univerziáde 2019 v Krasnojarsku v Rusku. Informoval o príprave účasti slovenskej výpravy, zmluvách o spolupráci so zväzmi, o počtoch a menovitých nomináciách. Informoval o potvrdenej účasti Ministerky školstva, vedy, výskumu a športu SR na univerziáde.

**Úloha:** Príprava účasti slovenskej výpravy.

**T:** 25.2.2019

**Z:** Sekretariát

**K bodu 3.**

Prezident SAUŠ informoval o Svetovej letnej univerziáde 2019 v Neapole v Taliansku. Sekretariát, na základe vyjadreného záujmu zväzov, registroval predbežné počty v registračnom systéme SLU. Prihlásený kolektívny šport je basketbal ženy a depozit bol zaplatený v termíne do 17.1.2019.

**Úloha:**. Pripraviť stretnutie so zástupcami zväzov.

**T:** Marec 2019

**Z:** Sekretariát

**K bodu 4.**

P. Cepková informovala o predpokladanej účasti volejbalu na Akademických majstrovstvách Európy v Lodži v Poľsku v termíne 25.7.-2.8.2019. Prebehla diskusia s garantom a zástupcami zväzu a po dohode nebol volejbal v deadline do 15.1.2019 prihlásený.

P. Dubovský informoval o stretnutí so zástupcami zväzov bojových športov dňa 19.12.2018 k možnej kandidatúre na Akademické majstrovstvá Európy 2021 v bojových športoch. Diskusia sa zamerala na predloženie predbežných návrhov na miesto usporiadania, športovo-technické a organizačné zabezpečenie, personálne kapacity a finančná náročnosť. Jednotlivé zväzy majú v termíne do konca januára 2019 vypracovať predbežný rozpočet.

K účasti na Akademických majstrovstvách Európy v bojových športoch v Záhrebe, Chorvátsko v termíne 30.7.- 4.8.2019 sa zväzy vyjadrili kladne. Sekretariát prihlásil jednotlivé športy a zaplatil depozit.

**Úloha:** Pripraviť kompletný dosier ku kandidatúre v spolupráci so zväzmi.

**T:** 30.3.2019

**Z:** Sekretariát

**K bodu 5.**

P. Cepková informovala o pripravovaných podujatiach na 100. výročie založenia univerzitného športu na Slovensku. Súčasťou osláv budú Finále univerzít SR 2019. Informovala o zmenách v podmienkach účasti v niektorých športoch, vyhlásení ceny pre „Najúspešnejšiu Univerzitu“ prebehla diskusia k navrhovaným všeobecným propozíciám. VV SAUŠ schválil účasť maximálne 4 družstiev na jednotlivých Finále univerzít SR 2019.

P. Cepková informovala o pripravenom návrhu na masové súťaže k oslavám storočnice univerzitného športu počas celého kalendárneho roka v jednotlivých regiónoch. P. Beracka navrhol masovú súťaž „12 hodinový futbal“ ako nosnú akciu začiatku oslavy storočnice, ktorú bude zastrešovať TJ Slávia Medik Bratislava. Navrhol aj záverečnú akciu osláv storočnice – 100 plavcov po 100 metrov. Prebehla diskusia a podujatie sa bude konať okrem Bratislavy aj v Žiline a Košiciach. Prezident navrhol prípravu tlačovej konferencie k začiatku osláv 100. výročia založenia univerzitného športu na Slovensku. VV SAUŠ diskutoval o navrhnutých masových podujatiach k oslavám a prijal nasledovné úlohy:

**Úloha:** Poslať VŠK/TJ výzvu a Všeobecné propozície na organizáciu Finále univerzít SR 2019.

**T:** ihneď

**Z:** p. Cepková, sekretariát

**Úloha:** Pripraviť podklady a propozície k podujatiu „12 hodinový futbal“ a záverečnému podujatiu 100 plavcov po 100 metrov. Osloviť ambasádorov a osobnosti univerzitného športu.

**T:** 20.2.2019

**Z:** p. Beracka

**Úloha:** Osloviť ambasádorov a osobnosti univerzitného športu.

**T:** 20.2.2019

**Z:** p. Dubovský

**Úloha:** Pripraviť kalendár súťaží, podujatí a propozície súťaží k oslavám storočnice.

**T:** 20.2.2019

**Z:** p. Cepková. zástupcovia regiónov.

P. Dubovský informoval o prípravách publikácie k 100. výročiu.

P. Jedlička navrhol zmeniť názov 100. výročie založenie univerzitného športu na „akademický“ alebo „vysokoškolský“ šport.

**K bodu 6.**

P. Beracka informoval o práci Regionálnej rady Bratislava. Informoval o pripravovaných akciách, organizovaných univerzitami v regióne a vysokoškolskej lige. Informoval o dvoch nových športoch v vysokoškolskej lige – stolný tenis a headis.

**K bodu 7.**

Prezident informoval o došlom liste zo dňa 15.1.2019 od Hlavnej kontrolórky športu p. Fisterovej so správou o prebehnutej kontrolnej činnosti podľa zákona § 9 ods. 4 až 7 zákona č. 44012015 Z. z. o športe a o zmene a doplnení niektorých zákonov v zmysle neskorších predpisov.

**Úloha:** Uskutočniť stretnutie s Hlavnou kontrolórkou športu p. Fisterovou k návrhu správy o kontrolnej činnosti.

**T:** 31.1.2019

**Z:** p. Dubovský

Prezident informoval o svojej účasti na Rade ministra školstva, vedy, výskumu a športu SR pre šport dňa 18.12.2018.

Prezident informoval o zverejnenej výzve na predkladanie žiadostí o poskytnutie dotácie v oblasti športu v roku 2019 (v zmysle § 70 ods. 1 zákona č. 440/2015 Z. z.).

P. Cepková informovala o účasti na stretnutí organizačného výboru Letnej univerziády SR 2020 v Žiline. Propozície budú zverejnené na stránke SAUŠ a distribuované garantom jednotlivých športov. P. Janikovský informoval o novom doplnkovom športe na LU SR orientačnom behu. Termín univerziády je stanovený na 25.-28. máj 2020. Výkonný výbor schválil všeobecné propozície, športy a termín Letnej univerziády SR 2020.

P. Janikovský upozornil na povinnosti pre prijímateľov 2% z dane. Podľa § 50 ods. 13 ZDP je prijímateľ, ktorého súhrn podielov zaplatenej dane z príjmov fyzických a právnických osôb v príslušnom kalendárnom roku je vyšší ako 33 000 eur, je povinný najneskôr do 30 dní od prijatia tejto sumy zriadiť osobitný účet v banke, na ktorom vedie len prijatie a čerpanie podielu zaplatenej dane.

Nasledujúce zasadnutie VV SAUŠ sa uskutoční 20.2.2019

 **Zapísal:** Masárová **Overil:** Dubovský, Cepková